Menyelam ialah aktiviti paling mengasyikkan boleh dirasai.
Saya sedih apabila tak menyelam.
Rasanya seperti telah melihat syurga,
kemudian terpaksa kembali ke dunia.
Pemandangannya indah.
Okey.
-Kapten, ini Jennifer. -Jennifer.
Bagaimana keadaan di sana?
Okey.
Ia memang hebat.
Bayangkan, tiada berat.
Bayangkan, semua ini di dalam air.
Kamu boleh tarik nafas dan kamu terapung-apung.
Kamu berenang-renang di atas kawan-kawan kamu.
Ia memang indah.
Kapten, ada soalan.
Saya terpukau dengan unsur air.
Kehidupan di darat memerlukan kita melawan graviti.
Namun, apabila kita menyelam memakai akualung,
kita terus berubah menjadi malaikat.
Bergerak secara harmoni dengan entiti tunggal
tempat terciptanya segala jenis hidupan.
Ia satu kebebasan.
Awak kata awak telah melihat perubahan.
Bilakah kali pertama awak sedar yang
planet kita sedang berubah?
Waktu saya dan kawan-kawan mula menyelam,
tujuannya untuk memenuhi minat kami meneroka.
Mereka menyelam!
Sediakan pelampung! Falco dan Piel, siap sedia!
Saya rasa bertanggungjawab untuk tunjukkan isi kandungan laut,
keindahannya…
supaya orang boleh mengenali dan menyukai laut.
Kemudian, kami mula nampak benda yang kami kagumi
sudah mula terjejas.
Kami perlu lakukan sesuatu.
Kami perlu berjuang.
Kita hanya boleh lindungi apa yang kita sayang.
Selamat petang.
Saya pasti anda cam muka di skrin belakang saya.
Itu Kapten Jacques-Yves Cousteau.
PENGEMBARAAN
Sejak 25 tahun yang lalu, buku…
PASUKAN COUSTEAU
…filem dan siri TV Kapten Cousteau
yang berkongsi penemuan terhebat zaman ini,
telah sampai kepada jutaan orang serata dunia,
iaitu dunia bawah laut yang penuh misteri dan indah.
Hadirin sekalian, mempersilakan Kapten Jacques-Yves Cousteau.
Pertama sekali, saya ingin bertanya,
bagaimana awak boleh mula meminati laut?
Waktu saya kecil,
saya kagum dengan unsur bendalir
yang mampu menampung kapal yang berat.
Saya tak memahami konsepnya.
Awak boleh tahu semua itu di muzium,
dan dengan menjelajah permukaan. Apa awak dapat dengan menyelam?
Awak tak pernah rasa perbezaan antara membaca buku
- dan melakukannya sendiri? - Betul juga.
Berasmara betul-betul tak sama dengan membacanya.
KARYA JACQUES COUSTEAU
"Setiap penjelajah yang saya temui didorong oleh sifat ingin tahu.
"Sifat ingin tahu sepenuh jiwa yang tidak pernah puas.
"Kita mesti pergi dan lihat sendiri."
BERSAMA IBU DAN ABANG
Sejak saya kecil,
saya sangat berkeinginan untuk menjelajah dan pergi jauh.
Jadi, pada usia 20 tahun, saya menyertai Akademi Tentera Laut.
Saya memilih pengkhususan sebagai juruterbang pesawat.
Waktu di sekolah juruterbang, saya memandu pada suatu malam.
Saya terlibat dalam kemalangan yang teruk.
Tangan kanan saya lumpuh. Ada 12 tulang yang patah.
Keadaan saya teruk.
"Saya sendirian pada malam hari, berlumuran darah, di jalan desa,
"dan tiada sesiapa datang.
"Ketika itu jam dua pagi.
"Saya kehilangan darah.
"Saya pandang langit dan bintang. Saya ingat saya akan mati.
"Namun, yang peliknya, ia menjadi
"peluang indah buat saya."
KAPTEN
SUARA THOMAS TAILLIEZ
Cousteau disuruh berjumpa datuk saya, Philippe Tailliez.
Dia antara penyelam bebas terawal dalam Tentera Laut…
…dan Frederic Dumas...
…yang bukan anggota tentera laut, tapi pelembing ikan terkenal.
Tailliez dan Dumas rasa mereka dapat bantu Cousteau
pulih dengan berenang.
TOULON, PERANCIS 1936
Kami bertiga mula melembing ikan.
Aktiviti selam snorkel telah pun dipopularkan
oleh warga Amerika, Guy Gilpatric, beberapa tahun sebelumnya.
Perkara menarik bagi saya waktu itu,
seorang manusia boleh menyelam
dan bawa balik ikan.
Umpama seorang dewa dalam mitos.
Marilah. Dah tiba masa untuk menyelam.
Sebaik saja kepala saya di dalam air, saya terkejut.
Kami menemui segala keajaiban yang tak terjangkau dek akal.
Kami berada di lembah baru.
Lembah yang luas dan belum pernah diterokai!
SUARA KAPTEN PHILIPPE TAILLIEZ
Bukan mudah untuk manusia menerokai bawah laut.
Kami di dunia baru, dengan benda baru…
Dunia mimpi.
SUARA FREDERIC DUMAS
Itulah pengembaraan paling luar biasa dalam hidup kami.
Pengembaraan kami dengan Cousteau.
Bersama-sama haiwan laut yang kini menjadi sahabat kami,
namun, kami membunuhnya.
Setibanya saya di permukaan,
saya sedar, seluruh masa lapang saya adalah untuk
penjelajahan bawah laut.
Apabila datuk saya dan Cousteau mula menyelam bebas,
laut seperti milik mereka,
kerana tiada orang lain yang melakukannya pada masa itu.
Semua nelayan cemburu dengan tiga lelaki itu
yang menyelam dan kembali membawa ikan terbesar.
Ia bermula dengan Philippe Tailliez dan Frederic Dumas.
Bertahun-tahun kami bertiga melakukannya.
Pertemuan menakjubkan berlaku di mana-mana.
Mereka agak terkenal di French Riviera.
Akhbar tempatan menggelar mereka "Tiga Panglima Penyelam".
Simone, awak jumpa Jacques pada usia berapa?
17 tahun.
DIA SUNGGUH CANTIK
Bagaimana ia berlaku? Adakah ia cinta pandang pertama?
Memang pun!
Dia ada bau laut.
Apa yang menarik tentang anggota tentera laut itu?
Tiada apa-apa pun. Dia sangat hodoh.
Namun, dia baru sembuh daripada jaundis.
Apa-apa pun, saya memang mahukan tentera laut.
Itu penting? Dia mesti tentera laut?
-Ya. -Saya hanya gembira di laut.
SUARA PENULIS BIOGRAFI SIMONE COUSTEAU
Simone inginkan kehidupan sebagai kelasi di laut.
Dua orang datuknya ialah laksamana
dan semua ahli keluarganya kelasi.
Dia kata, "Di dalam badan saya mengalir air laut, bukannya darah."
12 JULAI 1937
Waktu dia mengahwini Cousteau, dia buat perjanjian.
"Saya beri awak dua anak, Jean-Michel dan Philippe,
"awak pula perlu beri saya laut."
Simone mula mengikuti kami dalam semua ekspedisi saya.
Selepas dua tahun, kami sangat mahir menyelam.
Namun, kami ada keinginan untuk menyelam lebih dalam dan jauh.
Dari dulu begitu. Ada keperluan.
Untuk menyelam lebih dalam, menyelam lebih lama,
saya perlu jadi pereka cipta.
Jika kita lihat semula asal-usul peradaban,
terdapat bukti bahawa menyelam sentiasa bermain di fikiran manusia
sejak awal peradaban lagi.
Manusia membayangkan ada harta karun… iaitu kebenaran, di dasar laut.
Kita tahu Leonardo da Vinci banyak buat lakaran luar biasa.
Dia membayangkan kubah dengan tutup kepala dan paip yang disambungkan ke permukaan.
Ia cuma sains fiksyen ketika itu.
Sejak itu, ada banyak penambahbaikan.
Ada penyelam "kaki berat",
yang guna tapak plumbum untuk berjalan di dasar laut.
Namun, saya tak nak paip. Saya nak bebas.
Melalui bapa mertua saya, saya bertemu Emile Gagnan, seorang jurutera,
yang membangunkan pengatur untuk menggerakkan motokar.
Jadi, saya pinjam satu, dan pasang pada botol udara.
Di Marne, saya mula mengujinya.
UJIAN PENGATUR
"Saya tarik nafas biasa secara perlahan,
"tundukkan kepala saya dan berenang dengan lancar 30 kaki ke bawah.
"Saya tak rasa peningkatan tekanan air."
J. Y. COUSTEAU ET AL UNIT MENYELAM
"Ia alat baru yang berpotensi,
"hasil impian dan usaha bertahun-tahun,
menyelam dapat direvolusikan."
AKUALUNG
Di Mediterranean, tiga anggota tentera laut,
di bawah Leftenan Jacques Cousteau,
baru saja membina alat menyelam luar biasa
yang membolehkan mereka menyelam
lebih 60 meter tanpa sut menyelam.
"Bertahun-tahun kami menyelam guna gogal.
"Kunci baru ke dunia tersembunyi menjanjikan keajaiban.
"Malangnya, utopia kami bakal lenyap."
Dalam tempoh empat minggu,
pertahanan Perancis musnah.
Adolf Hitler telah menawan Paris.
Selepas Perancis menyerah kalah, saya dan isteri tak tidur lena.
Saya sentiasa bawa pistol.
Saya meninjau dulu sebelum keluar.
Namun, kami masih ada laut ketika itu.
Bagi datuk saya dan Cousteau,
menyelam buat mereka lupa tentang perang.
Di atas laut, semuanya tak masuk akal.
"Pada satu malam, saya memikirkan masa silam dan masa depan saya.
"Saya tekad untuk ada kerjaya.
"Waktu perang itu, saya sedar sut menyelam berautonomi
"boleh bawa keuntungan.
"Ada ratusan kerja untuk penyelam mencari kapal tenggelam,
"dan kapal yang ditembak torpedo.
"Apabila perang tamat, saya beritahu pegawai Kementerian Tentera Laut
"mengenai sistem baru yang kami telah bangunkan."
Saya, Tailliez dan Dumas
tubuhkan Kumpulan Penyelidikan Bawah Laut di Toulon untuk
Tentera Laut Kebangsaan.
Ia terdiri daripada orang yang meminati penjelajahan bawah laut.
Kami menemui banyak mayat,
terutamanya di bangkai pesawat
yang kami periksa untuk Tentera Laut.
Saya takkan lupa itu.
Kami mengimpikan sebuah bot yang khusus
untuk penjelajahan laut dalam.
Langkah pertama adalah mencari dana untuk menjayakannya.
TOULON, PERANCIS 1947
Cousteau dapat bot daripada Tentera Laut Perancis.
Seluruh pasukan sepatutnya menyelam.
Cousteau cuba mencari dana untuk bot baru
dan dia mahu membuktikan Akualung itu mampu turun lebih 100 meter.
Ia belum pernah dilakukan.
SUARA PHILIPPE TAILLIEZ
Kami berbelah bagi memikirkan risikonya,
dan keinginan untuk turun lebih dalam.
Rasanya lain macam,
seperti gabungan keterujaan dan ketakutan. Semua wartawan sedang mengambil gambar.
Cousteau hendak jadikan Akualung terkenal.
Mereka nak cuba pecahkan rekod.
UJIAN MENYELAM BERAUTONOMI DI TOULON
Jacques, saya nak tanya, apakah Narkosis Nitrogen?
Bagaimana ia berlaku?
Ia boleh bermula pada kedalaman 50 meter,
dengan anggapan euforia terlebih dahulu.
Kemudian, kawalan refleks beransur-ansur hilang.
Kemudian, naluri pemeliharaan diri mula hilang.
Seorang penyelam perlu minda yang kuat dan emosi yang stabil.
Sebabnya, hampir semua kemalangan
berlaku kerana emosi.
Orang pertama yang menyelam, Maurice Fargues, mati pada hari itu.
KEMALANGAN TRAGIK KETIKA EKSPERIMEN MENYELAM BERKUMPULAN
FARGUES MAUT KETIKA MEMECAH REKOD DUNIA BAGI KEDALAMAN
"Fargues ahli pasukan saya yang pertama hilang.
"Berbulan-bulan saya bersedih.
"Saya mula mempersoalkan apa yang saya lakukan ini.
"Berbaloikah saya meminta mereka
"membahayakan nyawa untuk usaha yang berasaskan andaian."
Selepas kematian Fargues, tiada lagi "Tiga Panglima".
Datuk saya tahu sesuatu mesti diubah.
LAPORAN KEMATIAN FARGUES
Dia kata, "Kematiannya tidak boleh disia-siakan.
"Kita perlu belajar dan ambil pengajaran daripadanya."
Datuk saya juga antara ahli ekologi terawal.
Dia antara orang terawal sedar betapa berharganya terumbu karang…
dan betapa pantas ia boleh lenyap.
Dia beritahu Cousteau mereka bertanggungjawab melindunginya.
Dia kata, "Kita membuka Kotak Pandora."
Namun, ketika itu, Cousteau ada agenda lain.
Komandan, pada tahun 1951,
awak melakukan pelayaran oseanografi pertama menggunakan Calypso.
Ya, pada musim sejuk tahun 1951-1952.
Ia amat penting bagi kami kerana ia pengembaraan pertama kami.
Jadi, ia sesuatu yang tak diketahui, yang penuh khayalan.
Calypso sebenarnya penyapu periuk api,
dibina pada tahun 1942 di Amerika.
Saya membelinya dengan harga murah
hasil geran yang diberikan oleh seorang warga British.
Kapal itu telah bersama saya ke serata dunia.
Calypso itu seperti manusia, bukan kapal.
KAWALAN
Pada mulanya, kami beroperasi dengan wang sumbangan.
Kami kini memiliki alat yang hebat,
dan kami melengkapkannya dengan sukarelawan.
Orang yang menggerakkan kapal ini tanpa bayaran.
ALBERT FALCO KRU/PENYELAM
Calypso menjadi permulaan pengembaraan yang hebat.
Peluang untuk meneroka bawah laut di serata dunia.
YVES OMER PENYELAM/JURUKAMERA
Saya rasa seperti memasuki tempat suci.
Melalui penyelaman dan perjalanan yang hebat.
Kami perlu ketahui dan buat semuanya.
Kami juga perlu rakam semuanya.
Saya bersama kru
yang orang gelar "terpinggir."
Golongan "keciciran".
Bagi mereka, ini pembebasan daripada peradaban yang ditolak mereka.
Kami bercakap tentang harapan yang dibawa oleh kapal itu,
makhluk pelik yang akan ditemui,
kekayaan yang akan dibawa dari dasar laut.
Ini peluang untuk kami memudahkan hidup kami,
membuang perkara yang tak perlu.
Sebab keperluan untuk bebas takkan wujud
jika manusia bahagia di darat.
Jurnal pertama.
Kami di laut akhirnya,
menikmati hari pertama mengembara dengan Calypso.
LAUT MEDITERRANEAN
Kami telah memulakan ekspedisi berskala penuh…
LAUT MERAH
…untuk meneroka terumbu karang Laut Merah.
JEAN-MICHEL DAN PHILIPPE COUSTEAU ANAK JACQUES DAN SIMONE
Saya dan abang saya menaiki Calypso dan pergi ke laut.
Ini urusan keluarga, kerana ibu saya,
abang saya, dan saya menemani ayah saya serta-merta.
Naluri nomad ini sangat berakar-umbi dalam diri kami.
Jurnal kedua.
Sejak kami berangkat, cuaca buruk tak pernah berhenti.
Hujan turun, cuaca sejuk,
dan ombaknya sekurang-kurangnya daya enam.
Kami dilambung ombak, 24 jam sehari.
Semalaman saya takut kapal saya ditimpa apa-apa.
Kami belayar semula ke utara dan jumpa tempat berlindung.
Sebuah pulau terpencil yang indah.
PULAU ALDABRA
Kami mendarat di pantai dan menjelajah pulau itu.
Cuma ada beberapa ekor burung yang terganggu dengan ketibaan kami.
Selama dua hari, kami tenangkan diri…
dan berehat daripada kelesuan dan ketegangan.
Kami membuat penilaian, kerana kami sudah melakukan 20 penyelaman.
"Saya dapat rasa saya menceroboh semasa menyelam.
"Rasa seperti main tipu.
"Kami makhluk darat
"dan kami tak sepatutnya memasuki kawasan itu.
"Alam melarang kami pergi.
"Namun, kami tetap pergi, dan rasa menceroboh itu hilang."
SUARA BRUNO CAPELLO KRU
Sebuah dunia baharu ditemui.
Kami tak tahu kami sedang memusnahkannya.
Meletupkan dinamit untuk mengira ikan di permukaan,
untuk melihat jumlah ikan di bawah.
Kami memang tak tahu ketika itu.
Helo, Calypso. Calypso, ini dari darat. Dengar tak?
Kami dengar.
Menjelang hujung musim panas 1953,
kami telah menghabiskan semua sumber peribadi kami untuk kapal itu.
Kami sudah mula bimbang tentang masa depan,
ketika "Santa Claus" datang,
dalam bentuk orang Inggeris bermisai kontot dan berpayung cantik.
Dia menaiki Calypso, dan berkata dengan pelat Inggeris yang pekat,
"Saya nak tahu sama ada awak sanggup
"bekerja untuk penyelidikan minyak."
Ketika itu, kami sanggup terima apa-apa saja,
kerana tanpanya,
kami tiada cara lain untuk menanggung Calypso.
Ini pencarian bawah laut oleh kumpulan Kapten Cousteau…
TELUK PARSI
…di Teluk Parsi.
Mereka bukan mencari mutiara merah jambu,
tapi emas hitam. Minyak.
Orang tak tahu yang…
Calypso ialah punca kekayaan besar
Abu Dhabi.
TELUK PARSI
-Di Teluk Parsi. -Betul.
Kami yang jumpa minyak mereka.
Dulu saya naif.
Namun, saya tiada wang.
Wang itu membolehkan kami membeli radar, pemerum,
dan memberi saya wang untuk penerbitan seterusnya.
Helo Girault! Awak dengar tak?
Helo! Tunjukkan kameranya!
Tunjukkan kameranya!
"Saya tahu saya berbakat dalam bidang perfileman.
"Ia satu obsesi.
"Saya sedih jika saya tak buat filem."
FILEM ARAHAN STUART PATON, 1916
Waktu saya 12 tahun, saya tonton filem bawah laut pertama saya.
Saya rasa ia menakjubkan.
Orang ketika itu tak tahu apa yang berlaku…
"TENGOK! JERUNG!"
…di bawah laut.
Ia buat saya menyedari sesuatu.
Ketika itu saya faham, kekuatan dan kuasa imej.
Saya mula hasilkan filem pada umur 13 tahun.
Saya mula hasilkan cerita tentang perkahwinan sepupu saya.
Bersama abang saya, kami buat cerita gengster.
Pada waktu itu,
saya bawa kamera saya ke mana-mana saya pergi.
Selepas saya mencipta Akualung,
saya nak tunjuk kepada kawan-kawan apa yang saya lihat.
Untuk merakam di dalam air, saya perlu letak kamera ke dalam selongsong.
Saya perlu menciptanya juga.
Saya menyedari bahawa ini
proses pembuatan filem baru yang saya nak kembangkan.
Itu mencetuskan semua yang datang kemudian.
LOUIS MALLE JURUKAMERA/PENGARAH BERSAMA
Saya ke sekolah perfileman di Paris…
dan Komander Cousteau minta seorang pelatih.
Walaupun tiada bakat dalam sukan,
dan membenci Tentera Laut kerana ayah saya seorang kelasi…
saya pergi berjumpa En. Cousteau.
Kami ada kamera baru dengan optik baru.
Kami merakam landskap bawah laut yang hebat,
dan pengembaraan yang sangat menarik.
Apabila kami kembali dan memaparkannya,
kami sedar ia sangat mengagumkan.
Ia sesuatu yang orang lain dah lama cuba nak lakukan.
Kami terfikir, "Apa kata kita buat filem besar?"
DUNIA SENYAP
Mula!
The Silent World merupakan satu usaha besar.
Saya cadangkan papan cerita…
papan cerita palsu…
…ke Columbia, untuk dapatkan wang.
Mereka tak keluarkan duit untuk filem itu.
Sesen pun tidak.
Namun, bagi anggota tentera laut seperti saya, ia sangat mahal.
SUARA LOUIS MALLE
Komander Cousteau seorang kelasi, saintis, dan pereka cipta.
Namun, yang paling utama,
dia pembuat filem.
Ramai pengarah yang cemburu dengan bakat perfilemannya.
Mula!
"Saya jadi marah
"apabila filem saya dilabel sebagai 'dokumentari.'
"Maknanya, ia syarahan oleh seseorang yang lebih tahu."
"Filem kami bukan dokumentari.
"Ia filem pengembaraan sebenar."
Anjungan ke bilik enjin!
Ada sesuatu buat enjin terhenti!
Kami melanggar seekor paus.
Lukanya terlalu dalam, ia takkan selamat.
Kami kejar paus itu untuk tamatkan deritanya.
"Saya bermimpi menjadi John Ford atau John Huston di lautan."
Mula!
"Untuk menunjukkan keindahan kepada manusia lain."
ANGKASAWAN LAUT!
Palme d’Or dianugerahkan kepada…
The Silent World!
Kami menang Palme d'Or di Cannes.
Kemudian anugerah Oscar untuk Dokumentari Terbaik.
Saya takkan lupa
tayangan di Festival Filem Cannes.
-Picasso pun datang. Awak ingat tak? -Ingat.
Dia sangat kagum, kerana bagi dia,
ia penemuan warna-warni di bawah laut.
Pendedahan kepada sebuah dunia
yang rahsia dan tidak diketahui oleh manusia sebelum itu.
Saya beri Picasso
batu karang hitam, kira-kira besar ini.
Saya beritahu dia, dengan menggosoknya guna jari,
ia akan jadi lebih cerah dan cantik.
Apabila dia meninggal dunia,
isterinya utus surat kepada saya,
"Picasso mati sambil menggosok batu karang yang awak berikan."
The Silent World menyentuh perasaannya.
Baginya, batu karang itu secebis dunia yang tak sempat dikenalinya.
Hebat.
"Detik penuh keindahan.
"Saya turun ke kedalaman, menyedari wujudnya kehidupan harmoni
"dengan persekitaran yang amat berbeza daripada dunia di atas.
"Saya berenang dengan mudah,
"seperti ikan yang saya temui.
"Saya tetamu tak diundang,
"terpesona dengan kemegahan ini.
"Kesenyapan ini.
"Keharmonian ini."
Di London malam tadi, seorang lelaki memberikan ucapan
mengenai satu zaman ketika manusia akan tinggal terus di bawah laut.
Komander, adakah pembangunan dasar laut ini
satu pengembaraan bagi awak, atau adakah sudah wujud cara praktikal?
Rasanya ia bukan satu pengembaraan semata-mata.
Ia kesinambungan langkah-langkah yang telah dirancang
dengan teliti.
Kami memasuki laut lebih dalam dan lebih lama.
Ia merupakan konsepsi menyelam yang baru.
Menduduki dasar laut secara kekal.
Saya meminati penjelajahan angkasa lepas.
Saya percaya kami juga melakukan penerokaan penting di laut.
Dua "angkasawan laut" akan tinggal selama dua minggu
di rumah bawah laut pada kedalaman 10 meter.
Sepanjang tempoh itu, kami akan buat pemerhatian.
Apakah kesannya kepada tubuh badan dan jiwa mereka?
RUMAH DI DASAR LAUT 1962
Kami jadi bahan uji kaji.
CLAUDE WESLY ANGKASAWAN LAUT/PENYELAM
Diawasi oleh doktor 24 jam sehari.
Ujian darah, imbasan otak, ujian jantung.
SUARA ALBERT FALCO
Saya masih ingat ada anggota tentera laut beritahu saya,
"Falco, saya nak beri amaran,
saya buat eksperimen sama guna tikus…
dan tikus itu mati."
Namun, saya perlu berkhidmat demi masa depan dan Komander Cousteau.
Sudah hari ketujuh.
Tiba masa untuk detik penentuannya.
Falco dan Wesly sudah kembali.
"Tiada perubahan fizikal," kata Falco.
"Namun, kami tak lagi sama."
Kata-katanya merunsingkan saya.
Lagipun, ikan lumba-lumba, anjing laut, ikan paus,
dahulunya mamalia darat.
SAINS
Apabila haiwan-haiwan itu berevolusi, ia kembali ke laut.
Mungkin kita menyaksikan kelahiran manusia baru…
"manusia air."
Untuk hidup di dunia luar biasa ini, manusia perlu menyesuaikan diri.
Awak ada cakap tentang insang tiruan. Apa maksudnya?
“Homo Akuatikus!”
“Homo Akuatikus?”
Pada tahun-tahun mendatang, kami akan bina petempatan
untuk manusia tinggal sepenuhnya di dalam air.
Ini merupakan masa depan yang cerah untuk penyelaman,
sebab ia akan memutuskan semua ikatan dengan dunia permukaan.
Komander Cousteau, untuk mengetahui sifat sebenar seseorang,
kita mestilah melihat di luar kehidupan profesionalnya.
Komander Cousteau, ada tak perbuatan buruk yang awak kesali?
Saya tak tahu.
Saya banyak kelemahan.
Saya suami dan bapa yang teruk.
Saya abaikan rakan-rakan,
dan isteri saya.
Itulah akibat daripada pilihan saya
untuk memenuhi rasa ingin tahu ini,
yang takkan pernah puas.
Saya lakukan perbuatan buruk sebab cuai.
Bukan sengaja.
Saya mula menemui perkara yang saya tak pernah lihat.
Saya berseronok.
SUARA SUSAN SCHIEFELBEIN
Cousteau banyak kali beritahu saya,
seorang penjelajah tak berhak berumah tangga.
Dia sentiasa mengejar
masa hadapan dan alam semesta.
Memang itulah yang sepatutnya.
SUARA JOCELYNE DE PASS
Anak-anak tidak dijaga.
Mereka ke sekolah berasrama.
Simone pula lebih berminat dengan kehidupan di laut.
Keghairahannya cuma satu,
Calypso.
SUARA JEAN-MICHEL COUSTEAU
Orang tak sedar yang ibu saya menghabiskan lebih banyak masa
di atas kapal berbanding ayah, abang dan saya sendiri.
Dia tak suka ada dalam filem,
itu sebab dia mengelak.
Dia menjauhkan diri daripada kamera.
Dia seorang yang tabah di sebalik tabir.
Orang berkongsi masalah dengannya, dan dia buat banyak keputusan,
dan ramai orang tak tahu.
Orang tak tahu dia wujud.
Peranan wanita di atas kapal sangat penting.
Adakah sukar…
jadi satu-satunya wanita di atas kapal?
Tak pun.
-Apa gelaran awak? -"Wanita Penggembala!"
Sebab awak halang kawanan daripada jatuh?
Ya.
Awak akan terima wanita kedua atas kapal?
-Tidak sama sekali. -Sebabnya?
Saya rasa ia tak sesuai dengan gaya hidup kami.
Jean-Michel, bagaimana rasanya berada di atas Calypso waktu kecil?
Saya tak dapat berikan perbandingan, kerana ia perkara biasa.
Saya diajak ke sana untuk bercuti.
Selepas bertahun-tahun, baru saya sedar yang ia sangat luar biasa.
Kita perlu sedia untuk berkorban apa-apa saja.
Kita perlu terima kehidupan keluarga yang amat tak sempurna.
Dia seorang penyelam dan…
PHILIPPE COUSTEAU ANAK
Philippe, apakah kesilapan terbesar ayah awak?
-Susah nak jawab sebenarnya. -Okey.
SUARA YVES PACCALET KRU/PENULIS BERSAMA
Hubungan Cousteau dengan Philippe dan Jean-Michel rumit.
Jean-Michel lebih kepada pengurus
yang membuat seni bina laut.
Philippe memiliki sifat seorang penjelajah.
Ingin tahu dan menggoda.
Philippe serupa bapanya dari segi itu.
Dia juruterbang yang ayahnya impikan nak jadi,
tapi tak dapat kerana kemalangan itu.
Siap sedia untuk berlepas!
Sebab itulah Jean-Michel diketepikan oleh ayahnya,
untuk melebihkan Philippe.
Philippe seperti ayahnya.
Sentiasa buat perkara berbahaya, tak takut apa-apa.
Cousteau umpama raja dengan empayarnya.
Philippe pula pewaris takhtanya.
Dalam kegelapan abadi,
Philippe Cousteau menghalakan kamera bawah permukaan air
ke arah eksperimen unik.
Angkasawan air akan cuba membaiki kepala sumur minyak jenis pengeluaran,
sedalam 110 meter.
SUARA SUSAN SCHIEFELBEIN
Syarikat petroleum telah beri Cousteau kontrak
untuk buat penyelidikan saintifik.
Dia guna wang itu untuk membiayai Calypso dan meneruskan penjelajahannya.
Ia mungkin pilihan yang salah dalam perjalanan menuju masa depan.
Namun, dunia ketika itu
tidak memahami bahayanya kepada alam sekitar.
Jadi, bagi Cousteau, ia untuk mencapai satu tujuan.
Kami merupakan perintis dalam menyiapkan tugasan ini.
Kami serahkan penemuannya kepada industri untuk menggunakannya.
MINYAK DARIPADA DUNIA SUNYI?
Namun, kami terfikir, adakah kami buat perkara betul?
WUJUD HARTA DI BAWAH LAUT?
ADAKAH TAKUNGAN MINYAK MENANTI?
PASUKAN 'AKUALUNG' DIKETUAI COUSTEAU
BANTU CARI JAWAPAN
SUARA YVES OMER
Setelah selesai eksperimen Conshelf 3,
semua penyelam fikir komander akan menyertai
industri minyak.
Namun, Komander Cousteau cakap,
"Kamu semua, saya tak nak sertai industri itu…
kita akan hasilkan rancangan TV."
Itu yang selamatkan dia.
"SECARA LANGSUNG DARI CONSHELF 3"
Mereka siarkan rakaman Jacques Cousteau, dan ia dapat sambutan.
PENERBIT TELEVISYEN
Pada suatu hari, saya beritahu isteri saya,
"Saya pasti ia akan jadi siri hebat.
"Jacques Cousteau menyelam di serata dunia.
"Tujuh Lautan, itu tajuk yang saya fikir."
Saya pun ke Monaco dan bercakap dengan Cousteau.
Saya kata, "Untuk buat satu jam rancangan TV tentang laut,
"kita perlu luangkan masa yang lama di atas kapal dengan kira-kira 30 kru,
"dan melabur ratusan juta franc untuk peralatan."
Dia kata, "Saya ada wangnya. Awak perlu siarkan 12 jam.
"Tak boleh kurang 12 jam."
BUKU CADANGAN ASAL
Saya kembali ke New York untuk jual 12 episod itu.
Saya ke NBC, mereka tak kenal Jacques Cousteau.
PENAKLUKAN LAUT DALAM
Siapa dia? "Dialah pencipta Akualung."
"Kami tak peduli."
Saya ke ABC dan berjumpa Tom Moore.
TOM MOORE PRESIDEN, ABC
Dia menonton dan memujinya, tapi dia tak boleh siarkan 12 episod.
Namun, dia kata, "David, saya ahli Kelab Penjelajah
"tapi saya tak jumpa penjelajah untuk berucap di majlis saya.
"Boleh minta Jacques Cousteau berucap?"
Saya kata, "Saya boleh tanya dia." Dia kata, "Beginilah,
"jika awak boleh pujuk Jacques Cousteau, saya akan siarkan 12 episod."
Begitulah kisahnya.
DUNIA BAWAH LAUT
JACQUES COUSTEAU
Mula!
Saya memulakan siri Cousteau itu pada tahun 1967.
JOHN SOH PENYUNTING THE UNDERSEA WORLD
Saya diberikan bilik penyuntingan besar kerana ada banyak rakaman.
Jerung, ikan paus,
dan benda saya tak pernah lihat.
EPISOD 01 JERUNG 1968
Jerung dianggap binatang menakutkan.
Itu tak selalunya benar.
Ada banyak spesies tak berbahaya yang wujud,
jerung pasir, dogfish bertompok, jerung nurse, dan jerung harimau.
Namun, bagi seorang penyelam, gigitan jerung, sengaja atau tidak,
sentiasa berbahaya dan kadangkala membawa maut.
Helo, Raymond.
Berapa kedalaman awak?
Saya telah meninggalkan atau hampir meninggalkan filem cetera,
penerbitan filem cetera untuk televisyen, kerana satu sebab.
Walaupun ia satu pengorbanan estetik,
ia satu cara untuk sampai kepada media massa sebenar,
jutaan orang dengan pantas.
Baiklah, Raymond.
Semuanya okey.
Dia mempunyai persona yang menarik.
Namun, penonton umum ketika itu tak kenal Jacques Cousteau.
Pembantu kami merekodkan dia sebagai
"Orang tua memakai beanie merah di atas kapal."
Jadi, kami banyak berbincang tentang cara nak tampilkan dia.
Adakah dia saintis? Penyelidik?
Adakah dia ahli falsafah atau pereka cipta?
Tapi dalam syot dekatnya,
dia nampak seperti lelaki yang memandang ke masa depan.
Jadi, kami putuskan, dia seorang penjelajah.
Sebab motonya ialah, "il faut aller voir."
"Kita perlu lihat sendiri."
The New York Times menyatakan Dunia Bawah Laut Jacques Cousteau
-membuka mata jutaan orang. -…melalui filem bawah lautnya,
yang disiarkan di 100 rangkaian televisyen lain
di serata dunia…
…bukan saja mempopularkan sains dan penemuan bawah laut…
Kapten Cousteau bertanggungjawab memperkenalkan
dunia bawah laut kepada orang ramai…
Kapten Jacques Cousteau mencabar dunia bawah laut yang berbahaya.
JERUNG
Esok, Kapten Cousteau akan berangkat…
PAUS PADANG PASIR
…untuk ekspedisi paling sukarnya…
Kapten Cousteau mungkin paling banyak menyumbang
dalam mendedahkan misteri lautan…
Purata penontonnya 26 juta orang.
-Jacques Cousteau... -Pemenang Anugerah Emmy…
Siri dokumentari paling popular…
DUNIA BAWAH AIR COUSTEAU
…dalam sejarah penyiaran.
Saya telah menerbitkan 52 filem satu jam untuk televisyen.
Ia bermula dengan rasa ingin tahu.
Minat terhadap keindahan.
Kemudian, tiba tempoh berwaspada,
kerana kami melihat benda-benda yang semakin lenyap.
Jadi, kehidupan saya sebagai penjelajah semata-mata telah berakhir.
Tuan Pengerusi, saya berbesar hati kerana dijemput ke sini hari ini
untuk bercakap tentang perkara yang terhadapnya saya telah abdikan hidup saya.
Laut.
Laut yang, seperti semua orang tahu, kini dalam bahaya.
Saya menghabiskan hidup saya belayar dan berenang di laut.
Dalam tempoh 30 tahun, saya melihat terumbu karang musnah,
ikan semakin berkurangan.
Semasa saya menyelam baru-baru ini di Teluk Lyon,
saya resah apabila mengetahui kita telah memusnahkan
fauna asal benua itu sendiri.
Kita sedang berdepan kemusnahan lautan
akibat pencemaran dan sebab lain.
Sejak dua abad yang lalu,
manusia langsung tak sedar wujudnya masalah ekologi.
Manusia fikir laut itu luas terbentang,
begitu besar hingga kita boleh buang apa-apa saja,
dan tiada kesan.
Jadi, itulah kita buat.
UNIVERSITI MICHIGAN MAC 1970
Tahun lalu, bermula di Amerika, kemudian di Eropah, dan Jepun,
orang mula faham
dan gerakan perlindungan alam sekitar diwujudkan.
Manusia mulakan pencemaran, manusia boleh hentikannya.
PENGUMUMAN KHIDMAT MASYARAKAT 1971
Bersama-sama anak dan rakan-rakan saya,
kami menubuhkan Persatuan Cousteau.
Bersama-sama ribuan rakyat yang ambil berat, seperti anda,
kami menubuhkan organisasi bukan untung untuk menyelamatkan, bukan saja laut,
malah sistem kehidupan planet air kita.
PERSATUAN COUSTEAU
Sertai sekarang. Hubungi 1-800-648-5000 atau tulis surat ke alamat ini.
JUTAAN ORANG MENYERTAI HARI BUMI
Kesedaran orang ramai semakin meningkat.
Namun, masih banyak perkara perlu dibuat.
Jadi, saya menumpukan segala kegiatan perfileman saya
untuk cuba meyakinkan orang ramai
bahawa mereka perlu buat sesuatu.
Jadi, filemnya bukan lagi tentang ikan cantik semata-mata,
tapi tentang nasib umat manusia.
PANTAI ITALI 1977
Penyapu periuk api Inggeris lama sepanjang 40 meter ini ialah Calypso.
Kapten Jacques-Yves Cousteau dan pasukan berada di atasnya.
Mereka di Mediterranean selama beberapa bulan untuk merakam
siri filem yang bertajuk "Lautan Luas".
Mereka nak orang ramai sedar bahaya yang mengancamnya.
Pasukan Calypso akan mengesan dan menganalisis
tempat paling tercemar dan terancam di Mediterranean.
Laut musnah akibat hasil toksik
yang dibuang ke laut tanpa kawalan oleh industri.
Sebagai contoh, lebih 600 tong
mengandungi plumbum tetraetil yang berbahaya
berada di atas kapal Yugoslavia, Cavtat.
Kapal itu dihentam dan tenggelam di selatan Itali,
lima km dari pantai pada kedalaman 90 meter.
Ada tong yang dah terbuka, dan racun berbahaya itu
terlepas ke Laut Mediterranean.
Ia masalah yang sukar diselesaikan.
Semua kerajaan buat tak endah.
BOM MASA DI LIMA PULUH FATOM 1978
Hakim Maritati mengarahkan Syarikat Saipem untuk memulakan operasi pembersihan,
dibantu oleh penyelam Calypso, Albert Falco dan Raymond Coll.
Saya juga terlibat dalam pelbagai peringkat operasi ini.
Setelah kapalnya tiba, para penyelam mula bekerja.
Sejumlah 97 peratus plumbum itu berjaya dikeluarkan.
Selebihnya hilang, kerana ada beberapa tong
yang telah rosak.
Saya tahu awak ada pandangan
tentang sumber dunia yang semakin habis.
Awak melihatnya berlaku tahun demi tahun.
Namun, pihak yang patut tahu tidak melihatnya.
Ada apa-apa awak nak cakap mengenainya?
Sebenarnya, saya pernah terlibat
dalam meneliti
kemungkinan untuk mengeluarkan tenaga daripada laut.
Itu pilihan yang saya buat bertahun-tahun lalu.
Namun, saya terkejut dengan
sifat tak sabar dan tak tahu malu
pihak industri yang mengabaikan
langkah penjagaan alam sekitar
yang telah diambil.
Saya rasa bertanggungjawab dan bersalah, seperti orang lain, seperti awak patut,
kerana kita merisikokan
generasi akan datang.
Mereka yang tanggung akibatnya.
USAHA BARU COUSTEAU UNTUK MEMELIHARA LAUTAN
Antara tugas Persatuan Cousteau
adalah membawa kebenaran kepada orang ramai.
KINI KITA ADA 80,000 AHLI
Kami kagum apabila mengetahui kami merupakan
organisasi bukan untung paling pantas berkembang dalam dua tahun.
Awak bercakap tentang Persatuan Cousteau di Amerika Syarikat.
Ketika ini, berapa orang ahlinya?
Seratus enam puluh ribu ahli.
Ia berkembang pesat, kerana kami persatuan baru.
Apa matlamat awak dari segi keahlian?
Beberapa juta.
-Berapa? -Beberapa juta.
Di Houston, Amerika, 11,000 orang hadir untuk mendengar ucapan lelaki ini
yang menurut tinjauan baru-baru ini, ialah selebriti
yang ingin ditemui kebanyakan orang Amerika, selepas presiden.
Wira mereka Kapten Jacques-Yves Cousteau.
HARI PENGLIBATAN COUSTEAU
Hari Penglibatan bertujuan untuk membangkitkan semula harapan
agar tindakan kita tak merosakkan lagi sistem hidup kita.
Menurut Kapten Cousteau, semuanya bergantung pada penduduk biasa.
Kapten, ini Matt.
Saya nak tanya pendapat tuan tentang
peradaban bawah laut pada masa depan.
Saya harus akui dulu saya mencadangkannya, namun saya tak rasa
kita akan membina peradaban bawah laut.
Saya rasa…
kita patut bina peradaban yang baik di darat dulu.
SUARA YVES PACCALET
Waktu saya mula bekerja dengan Cousteau pada tahun 1972,
dia sudah pun membayangkan idea untuk membina petempatan di laut.
Menggunakan jentolak untuk membina "kota bawah laut",
itu tak patut dilakukan.
Dia tak menyesali perbuatannya.
Itu cara dia maju ke depan.
Namun, dia tahu prinsip moral orang awam telah berubah.
Pada tahun 1954,
saya buat penggambaran filem cetera, The Silent World.
Ada satu babak,
jerung-jerung dengan lahapnya memakan
anak ikan paus yang cedera.
Kru kapal sangat marah hinggakan mereka bawa jerung-jerung itu naik
lalu memukulnya di kepala dan membunuhnya.
Jerung-jerung itu dibunuh tanpa belas,
seperti pelaut yang marah,
pelaut yang sudah lama membenci jerung.
Baru-baru ini, saya menonton filem itu semula
kerana saya diminta untuk menayangkannya semula di Paris.
Saya tak bersetuju dengannya.
Saya tak boleh tayangkannya lagi kerana kita telah berubah.
Mentaliti telah berubah
dan kita tak boleh lagi buat begitu kepada jerung.
Selama 20 tahun, bersama ayah saya, Kapten Cousteau,
kami berusaha menyedarkan dunia
tentang bahaya yang mengancam planet kita.
Di mana-mana saja, kami menyaksikan
pembaziran bahan mentah dan tenaga yang tak terkawal,
serta kemusnahan alam sekitar yang mendadak.
Anak-anak kita perlu mewarisi
bumi yang tidak musnah dek sisa radioaktif dan racun perosak,
Mediterranean yang bukan laut mati.
Saya rasa kami bertuah.
Kami banyak mengembara dan telah melihat banyak perkara.
Jadi, kami bertanggungjawab berkongsinya kepada semua.
Kami perlu tunaikan tanggungjawab kami.
Saya dan Philippe sering membincangkannya,
dan Philippe menyokong falsafah saya sepenuhnya.
Memang berpuas hati apabila kita berfahaman sama
dengan rakan kongsi utama kita.
-Baguslah. -Bagi saya,
kita takkan menikmati pekerjaan kita jika tak berkongsi.
Betul.
Komander Cousteau, apakah perancangan masa depan awak?
Saya ingin mengembangkan rangkaian
persatuan yang saya tubuhkan,
supaya mereka boleh bergerak tanpa saya.
Saya minta anak saya Philippe, yang mengetuai pasukan
untuk menjelajah Artik.
Isteri saya, seperti awak tahu, menguruskan penyeliaan
dan semangat kru Calypso.
Saya harap dalam dua atau tiga tahun,
saya boleh digantikan sepenuhnya.
Lima haribulan Disember.
Saya membawa Calypso ke Laluan Drake yang berbahaya
yang terletak di antara hujung Amerika Selatan
dan Semenanjung Antartik.
Namun, ketika mendekati perairan kutub ini, kami terasa asing.
SUARA PHILIPPE COUSTEAU
Kami menyelam di dalam air yang keruh.
Alga merah menyambut kedatangan kami.
Di sepanjang cenuram. pada kedalaman 30 meter,
kami menemui banyak hidupan.
Saya tak sabar nak guna piring selam untuk menerokai perairan kutub dalam.
Falco mengemudi piring selam itu sambil saya merakam.
Di bawah sikit, ada bukaan pada dindingnya.
Bunyi keretakan ialah amaran
bahawa aisbergnya mengalami tekanan yang amat sangat.
Ia kristal gergasi yang sedang cair di depan saya.
Kami melihat sendiri ia semakin lenyap.
Saya nak awak tahu, saya tak suka bahaya.
Saya bukan seseorang yang teruja dengan bahaya.
Kamu pun sama. Ayah rasa ahli keluarga kita
bukanlah berani tak tentu hala.
-Ya. -Yakah?
Namun, kamu terbangkan pesawat.
Awak tak suka dia…
-Entahlah. -…terbangkan pesawat?
Saya tak begitu pasti.
Philippe ada idea untuk bikin filem di negara-negara Afrika Utara,
dan saya membenarkannya.
Dia gunakan pesawatnya.
Kemudian…
itulah yang jadi.
PHILIPPE COUSTEAU, ANAK PENJELAJAH LAUT, MAUT DALAM NAHAS PESAWAT
Mengapa? Bagaimana?
Philippe juruterbang yang hebat.
Hac yang dipasang longgar pada muncung pesawat
telah membunuh anak kesayangan saya dan sebahagian diri saya.
PHILIPPE, JAN DAN ANAK, ALEXANDRA COUSTEAU
SUARA ALBERT FALCO
Dia kata, "Sekarang, saya akan bekerja tanpa henti."
"Itulah hukuman saya."
SELAMAT HARI JADI, KAPTEN COUSTEAU
Kita di sini dalam kegembiraan.
Saya berkongsi kegembiraan itu dengan tangisan
kerana ketiadaan orang penting, Philippe.
Selepas kematian Philippe,
penampilan fizikal Jacques berubah sepenuhnya.
Dia nampak tua.
Dia bongkok, kulitnya pucat kuning..
Semakin lama masa berlalu,
dia semakin pesimistik terhadap alam sekitar.
MEDITERRANEAN: BUAIAN ATAU KERANDA? 1979
Pada tahun 1977, Cousteau dan penyelam Calypso kembali ke Veyron.
Dalam tempoh tiga dekad saja, dasar laut menjadi padang pasir.
Tandus seperti permukaan planet gersang.
Dalam kesepian ini, suhu airnya seperti meningkat,
melecurkan tangan kami walaupun bersarung.
Mata kami terasa pedih.
Air mata mengalir, mengaburi pemandangan kami.
Sakitnya tidak tertahan.
Kami telah memasuki zon kematian,
sebuah tempat yang tiada hidupan boleh hidup lama.
ABC MENGHENTIKAN SIRI ISTIMEWA COUSTEAU
SUARA BRAD MATSEN PENULIS "THE SEA KING"
ABC menghentikan siri TVnya kerana dia semakin suram.
SIRI ISTIMEWA COUSTEAU BERAKHIR
SIRI ISTIMEWA COUSTEAU TERLALU MENDALAM
Mereka tak nak dia takutkan penonton
dengan kisah suram ini.
Dia semakin lantang, cuba meyakinkan orang ramai
dan tidak lagi cuma menunjukkan.
Saya rasa dia berubah menjadi seorang yang agak sinis.
Boleh awak beritahu pencapaian terbesar
dan kegagalan terbesar awak?
Itu mustahil untuk dijawab
kerana saya tak berminat menilai diri saya.
Mengapa pula?
Saya langsung tak berminat dengan diri saya.
Saya berminat dengan dunia di luar saya.
Diri saya tidak penting bagi saya.
SUARA SUSAN SCHIEFELBEIN
Saya asyik teringat hari kami luangkan bersama.
Kami sedang menulis buku dan dia datang ke Paris untuk jumpa saya.
Penumpang kapal terbang berbaris
untuk mendapatkan autografnya.
Dia kata, "Saya habiskan setiap hari pergi ke perjumpaan,
"hasilkan filem, buat penyelidikan, tapi mereka cuma mahu
"sehelai kertas dengan nama Jacques Cousteau.
"Itu yang mereka nak abadikan."
Dia semakin marah memikirkannya.
SUARA JOCELYNE DE PASS
Dia beritahu saya, "Saya berucap di serata dunia.
Saya nak wariskan planet yang bersih kepada anak cucu kita.
Namun, tiada sesiapa nak dengar.
Semuanya dah terlambat.
Hari demi hari, kita semakin merosakkan planet ini."
Dia pasti keadaan dah terlambat.
Saya rasa kami berdua perlukan hidup baru waktu kami bertemu.
Namun, dalam fikiran dia dan saya…
SUARA FRANCINE COUSTEAU
…tiada apa-apa hubungan romantik.
Umur saya waktu itu 31 tahun, dan saya seorang penyelam.
Jadi, ketika itu, semuanya tentang menyelam.
HARI PENGLIBATAN HOUSTON 12 FEBRUARI, 1977
Ketika itu, kami telah menganjurkan
Hari Penglibatan di Houston.
Saya pergi menyelam bersama sebuah kelab, dan dia di sana.
Saya merasakan dia gadis yang menarik.
Ketika itu, dia ada kerjaya bagus
di Air France, menguruskan perjalanan diplomatik kerajaan Perancis.
Saya rasa perkara yang Jacques paling mahukan ketika itu
ialah sebuah tempat yang ada keluarga.
Bukannya dia tak pernah ada keluarga, tapi disebabkan gaya hidupnya dulu,
dia tak pernah lama di tempat yang sama.
Isterinya di atas kapal.
Anak-anaknya di sekolah berasrama.
Dia pula mengembara ke merata-rata tempat, jadi, tiada keluarga.
Dalam bahasa Perancis, ia digelar "foyer."
Tempat ahli keluarga boleh berkumpul dengan kerap.
Kediaman.
Itu yang dia perlukan.
SUARA JACQUES RENOIR JURUKAMERA
Kami tahu serba sedikit tentang hubungannya dengan Francine.
Cousteau ketika itu ada dua anak bersama Francine.
Namun, kami tak pernah bercakap mengenainya.
Namun, semua orang tahu.
Saya rasa Simone pun tahu.
"Kali terakhir kami makan malam bersama, saya tahu dia tak sihat.
"Namun, saya tak tahu apa masalahnya.
"Dia paksa doktor berjanji untuk merahsiakannya,
"agar kerja saya tak terganggu."
SUARA YVES PACCALET
Pada akhir hidupnya, dengan kanser yang merebak,
dia nak buat perjalanan terakhir dengan Calypso
selagi boleh.
Semua orang kata, "Puan tak boleh buat begitu.
"Nak berdiri pun tak larat.
"Teruklah kalau puan jatuh nanti."
Dia jawab, dengan gaya kelasinya,
"Jangan nak sibuk! Suka hati akulah!"
Dia pun berangkat untuk misi terakhir.
OBITUARI - SIMONE COUSTEAU, 72 TAHUN PENYELAM, ISTERI JACQUES
JURNAL SIMONE DIBACA OLEH JOCELYNE DE PASS
Calypso telah beri saya segala-galanya.
Tiada lelaki di dunia yang mampu menandingi kapal itu.
Kapal itu ialah syurga saya.
Memegang badannya merupakan satu keajaiban.
Menghidu bau catnya.
Merasai getarannya.
Jiwanya menghidupkan saya.
SUARA JEAN-MICHEL COUSTEAU
Bagi saya, tragedi terbesar ialah kematian ibu saya.
Saya memarahi diri saya kerana tak sedar penyakit yang disembunyikannya.
Ia tak perlu dibesar-besarkan. Saya cuma rasa sesal.
Saya sepatutnya jaga keluarga saya lebih baik.
JACQUES DAN FRANCINE, DENGAN ANAK MEREKA, DIANE DAN PIERRE-YVES
Jacques tak pernah cerita kepada sesiapa tentang kehidupan peribadi kami.
Namun, dia risau jika sesuatu berlaku kepadanya,
kami tiada tempat bergantung.
Jadi, itu sebabnya kami kahwin tak lama selepas
isteri pertamanya meninggal dunia.
ENAM BULAN SELEPAS KEMATIAN SIMONE
SUARA SUSAN SCHIEFELBEIN
Waktu mereka berkahwin,
saya tak rasa orang Perancis terkejut atau ambil peduli.
Perkara yang penting bagi mereka ialah pencapaian Cousteau.
Francine mula menulis penceritaan untuk filemnya.
KOMENTAR OLEH FRANCINE COUSTEAU
Dia membantu Cousteau mengetuai Persatuan Cousteau.
Dia kata anak-anak mereka beri dia permulaan baru.
Saya nampak landak laut yang berbisa.
-Jenis yang beracun. -Bagus, beritahu ayah…
Adakah kamu nampak spesies…
bukan lubang, tapi gunung pasir.
-Saya nampak. Apa itu? -Ada haiwan tinggal di dalamnya.
Ya, kami nampak dalam filem ayah.
Ya.
Dia kata walaupun dia tahu umurnya dah tak panjang,
dia belum lagi selesai.
Antartika, kawasan terpencil
yang menjadi topik perdebatan antarabangsa hangat pagi ini.
Adakah benua besar ini patut dibiarkan tidak diusik
di bawah ais?
Atau, disebabkan sumber dunia yang merosot,
adakah Antartika patut diterokai untuk minyak dan galian berharga.
Awak kata kemandirian Antartika
dan kemandirian manusia berkait.
Adakah itu penggempar? Boleh awak terangkan?
Ya, sains pada masa kini
lebih memahami
peranan sistem Antartik dalam menentukan iklim kita
di serata dunia.
Kombinasi pengindustrian dan penyahhutanan
telah meningkatkan karbon dioksida di atmosfera…
KELAB AKHBAR KEBANGSAAN
…lalu mencetuskan pemanasan planet yang berbahaya.
COUSTEAU DAN PRESIDEN PERANCIS JACQUES CHIRAC
Antartik, yang membentuk 90 peratus ais di dunia,
menentukan iklim termasuk di Amerika Syarikat
mahupun Eropah di hemisfera utara.
TEGUH
Jika kita usik Antartika dengan perindustrian,
dengan letupan dan lain-lain,
kita tak tahu apa yang boleh jadi.
Kita mungkin menyebabkan kebuluran di Afrika,
malah kemarau di Amerika Syarikat.
Kita kini faham bahawa bumi kita
hanyalah sebuah mesin termodinamik yang berfungsi
dengan sumber haba matahari, dan sumber sejuk Antartika.
Kita tak boleh mengusiknya.
Apakah yang kita dapat tinggalkan untuk generasi akan datang?
Bumi yang bersih dan tidak tercemar.
Setiap generasi mestilah menentang
sebarang kerosakan kekal kepada hidupan di Bumi.
Saya memutuskan untuk memulakan petisyen
untuk mendesak peneraju industri dan ahli politik.
PETISYEN UNTUK HAK GENERASI AKAN DATANG
Sebab mereka takkan lakukannya sendiri.
Mereka perlu diberikan tekanan.
Malah, baru-baru ini, saya berpeluang menceritakan kisah kami
kepada Presiden Amerika Syarikat,
dan dia sangat terbuka dengan hujah kami.
Jacques Cousteau telah mendesak perubahan dasar terhadap Antartika,
bagi menentang perlombongan atau eksploitasi sumber di sana.
PROTOKOL ALAM SEKITAR PERJANJIAN ANTARTIK
Dua puluh enam negara setuju untuk tidak mengusik Antartika selama
sekurang-kurangnya 50 tahun.
PERJANJIAN ANTARABANGSA INI MEWUJUDKAN LARANGAN 50 TAHUN
BAGI EKSPLOITASI MINYAK DAN GALIAN ANTARTIKA.
Jadi, awak berjaya halang kegilaan manusia sedikit?
Buat masa sekarang, tapi…
-Adakah ini kemenangan besar? -Memang besar!
Hadirin yang dihormati,
saya berbesar hati dapat bercakap dengan anda semua
di persidangan terpenting
mengenai alam sekitar yang pernah wujud.
Sidang kemuncak terbesar akhirnya bermula.
Ia dinamakan Persidangan Bumi.
Wakil daripada 170 negara mempunyai tugas sukar
untuk mengelakkan Bumi menjadi tempat tidak boleh didiami.
Antara ribuan peserta di Persidangan Bumi ini,
seorang lelaki telah mencorakkan pendapat umum
sebelum persidangan bermula lagi.
Semangat Jacques Cousteau, kesarjanaannya,
dan jangkauannya kepada orang biasa
telah mendorong kumpulan pendesak serta kerajaan.
Pada usia 80 tahun, dia berjasa besar
kerana berjaya mewujudkan Persidangan Bumi.
Dia kata dia optimistik tentang hasil persidangan ini,
namun, memberikan amaran ancaman berterusan kepada alam sekitar.
Sumber tidak boleh dibaharui sudah habis.
Biodiversiti semakin terjejas.
Tenaga mendapat permintaan tidak wajar.
Selain itu, pencairan glasier dan litupan ais,
serta peningkatan paras air laut
dah pun bermula.
Namun dengarlah, wahai penduduk dunia,
usaha kita bermula di Rio.
Buat pertama kalinya, majoriti pemimpin
menjanjikan perkara indah. Kesemuanya.
Kini, kita perlu mendesak mereka untuk menunaikan janji mereka.
SUARA FRANCOIS SARANO KANADA
Cousteau dihormati serata dunia.
KANADA
Semua orang percaya dan menghargai dia.
Rasa hormat dan percaya itulah…
…yang membuka peluang.
Di Persidangan Rio itu, satu-satunya orang yang bukan pemimpin negara
dalam gambar rasmi ialah dia.
Dialah "Kapten Planet."
Kapten, adakah awak optimistik dengan cara negara-negara
akan mengendalikan sumber kita?
Saya banyak kali ditanya soalan ini, dan saya juga bertanya kepada diri saya.
Apabila saya berfikir, saya merancang sesuatu,
saya optimistik kerana saya sangat percaya kepada manusia,
dan saya percaya suatu hari nanti manusia akan sedar
dan mula ambil berat.
Memang menakjubkan apabila melihat
pemuda-pemudi dan kanak-kanak
ghairah tentang dunia yang baru didedahkan kepada mereka…
yang tersembunyi di bawah laut berabad-abad lamanya.
Merekalah yang perlu ambil alih.
JACQUES-YVES COUSTEAU MENINGGAL DUNIA PADA 25 JUN, 1997.
DIA BERUSIA 87 TAHUN KETIKA ITU.
PERSATUAN COUSTEAU MENERUSKAN USAHA JACQUES-YVES COUSTEAU
DAN MEMBAWA LEGASINYA KE ABAD KE-21.
PERJANJIAN ANTARTIK AKAN DIBAHARUI PADA TAHUN 2048.
TAKDIR EKOSISTEM PALING RENTAN DI BUMI MENJADI PERTARUHAN.
Terjemahan sari kata oleh Syahmi Sapperi